OpenLLM-France/wikimedia huggingface dataset:
# Ramón K. Pérez

Ramón K. Pérez (Ontario, 4 de juny de 1973) és dibuixant i guionista canadenc. Convidat al 32è Saló del Còmic de Barcelona celebrat del 15 al 18 de maig de 2014.
Entre els seus treballs destaquen el fet per editorials com Archaia, Marvel, DC, Dark Horse Comic, Owl Kids, Scholastic Canada, McClelland & Stewart, Lucasarts, Epitome Pictures, Hasbro, Wizards of the Coast, Clorox. També ha treballat per a diverses revistes i a Palladium Books Inc.

## Premis

* Llibre d'Honor dels Premis Silver Birch 2008 de no ficció
* Selecció Oficial dels premis Silver Birch 2008 de no ficció
* Llibre de l'any 2010 per la Revista Foreword Reviews
* Millor Autor als Premis Eisner 2012
* Millor Àlbum Il·lustrat al Premis Eisner 2012
A més, ha rebut diverses nominacions al premi Shuster per la seva col·laboració en llibres infantils i còmics digitals. D'altra banda, la seva novel·la Cuento de arena, editada per Norma Editorial i basada en un guió cinematogràfic de Jim Henson (creador del programa infantil Barri Sèsam i de The Muppets) per la que va rebre dos premis Eisner, ha estat nominada a la Millor obra d'autor estranger publicada a Espanya el 2013 al 32è Saló del Còmic.
Les obres de l'autor es caracteritzen, entre altres coses, per barrejar diferents gèneres, com la space opesa, el western i la novel·la negra.

## Referències

* ↑ «Europapress». [Consulta: 25 maig 2014].
* 1 2 «Eisner Foundation (en anglès)». Arxivat de l'original el 13 d’octubre 2013. [Consulta: 25 maig 2014].
* ↑ «32è Saló del Còmic». Arxivat de l'original el 15 de maig 2014. [Consulta: 25 maig 2014].
# Narrema

Un narrema és la unitat mínima d'un text narratiu, definit per analogia a un fonema o altres unitats mínimes d'anàlisi de la llengua. El concepte va ser introduït per Eugene Dorfman i es refereix a un conjunt de frases que actuen amb un sentit global i conformen una part de l'acció o estructura del text, segons la descomposició de la narratologia. El narrema actua com a nucli de tot el text, ja que projecta des d'ells la resta d'esdeveniments, personatges i ambientacions de la història. El terme va ser popularitzat per Henri Wittmann.

## Referències

* ↑ Cotrait, René «Eugène Dorfman, The Narreme in the Medieval Romance Epic. An Introduction to narrative Structures. Avant-propos de Pierre Guiraud». Bulletin hispanique, 72, 1, 1970, pàg. 171–179.
* ↑ «Diccionario de teoría de la narrativa 84-95136-94-5» (en anglès). [Consulta: 24 agost 2021].
* ↑ «Théorie des narrèmes et algorithmes narratifs» (en anglès). Poetics, 4, 1, 01-03-1975, pàg. 19–28. DOI: 10.1016/0304-422X(75)90003-0. ISSN: 0304-422X.
# Ray Manzarek

Ray Manzarek (12 de febrer de 1939 - 20 de maig de 2013) fou un músic estatunidenc, cantant i productor, reconegut per ser membre fundador i teclista del grup The Doors. També participà en altres grups com Nite City (1977-78) i Manzarek–Krieger (2002-13) juntament amb el seu company a The Doors, Robby Krieger.

## Referències

* ↑ «Mor Ray Manzarek, teclista i membre fundador de The Doors». El Periódico de Catalunya, 21-05-2013 [Consulta: 21 maig 2013].
# Myrica rubra

Myrica rubra, també anomenada yangmei (en xinès:杨梅) és una espècie de planta subtropical de forma arbòria que proporciona un fruit comestible dolç de color porpra vermell. És natiu de l'est d'Àsia principalment de la Xina, on com a mínim fa 2.000 anys que es cultiva. És d'importància econòmica i el seu conreu es concentra al sud del riu Iangtze. També s'ha naturalitzat a Taiwan, Japó, Corea, i les Filipines. És un arbre de mida mitjana a petita perennifoli que arriba a fer 20 m d'alt. És dioic. Tolera els sòls pobres i àcids. El fruit és esfèric d'1,5 a 2,5 cm de diàmetre només té una sola llavor de la meitat de diàmetre que tot el fruit. És una planta ornamental en parcs i carrers i dels jardins clàssics xinesos. Fixa el nitrogen amb els nòduls de les seves arrels Com a medicinal amb activitat antioxidant, antivírica i anticancerosa.
* Flor
* Fulla
* Fruits

## Referències

* ↑ Vandenbosch KA, Torrey JG «Consequences of sporangial development for nodule function in root nodules of Comptonia peregrina and Myrica gale». Plant Physiology, 76, 3, novembre 1984, pàg. 556–560. DOI: 10.1104/pp.76.3.556. PMC: 1064330. PMID: 16663881.
* ↑ Fang Z, Zhang M, Tao G, Sun Y, Sun J «Chemical composition of clarified bayberry (Myrica rubra Siebold et Zucc.) juice sediment». Journal of Agricultural and Food Chemistry, 54, 20, octubre 2006, pàg. 7710–7716. DOI: 10.1021/jf0618980. PMID: 17002443.
* ↑ Bao J, Cai Y, Sun M, Wang G, Corke H «Anthocyanins, flavonols, and free radical scavenging activity of Chinese bayberry (Myrica rubra) extracts and their color properties and stability». Journal of Agricultural and Food Chemistry, 53, 6, març 2005, pàg. 2327–2332. DOI: 10.1021/jf048312z. PMID: 15769176.
* ↑ Sylvestre M, Legault J, Dufour D, Pichette A «Chemical composition and anticancer activity of leaf essential oil of Myrica gale L.». Phytomedicine, 12, 4, abril 2005, pàg. 299–304. DOI: 10.1016/j.phymed.2003.12.004. PMID: 15898708.
* ↑ Cheng HY, Lin TC, Ishimaru K, Yang CM, Wang KC, Lin CC «In vitro antiviral activity of prodelphinidin B-2 3,3'-di-O-gallate from Myrica rubra». Planta Medica, 69, 10, octubre 2003, pàg. 953–956. DOI: 10.1055/s-2003-45108. PMID: 14648402.

## Enllaços externs

* Joyce, Daryl; Tahir Khurshid, Shiming Liu, Graeme McGregor, Jianrong Li and Yeuming Jiang. Red bayberry: a new and exciting crop for Australia?. Barton, Australian Capital Territory: Rural Industries Research and Development Corporation, desembre 2005. ISBN 978-1-74151-144-4. OCLC 223913003.
* Myrica rubra photos Arxivat 2007-01-26 a Wayback Machine.
* Karp, David «From China, Only in a Bottle, a Berry With an Alluring Name». The New York Times, 12-12-2007.
# Reducció de capital

Una reducció de capital és una disminució del nombre d'accions d'una empresa. Durant una reducció de capital, de vegades l'empresa retorna una porció de les accions de l'empresa a un accionista.
La reducció de capital s'ha d'acordar en junta general.

## Referències

* 1 2 Guitart, Ricard Monclús; Blasco, Maria Arántzazu Vidal. Lliçons de comptabilitat financera superior. PUBLICACIONS UNIVERSITAT ROVIRA i VIRGILI, 2011-06-14. ISBN 9788469432211.

## Vegeu també

* Dividend (economia)

## Enllaços externs

* Kapitalherabsetzung (alemany)
# Quint Minuci Esquilí Augurí

Quint Minuci Esquilí Augurí (en llatí Quinctius Minucius Esquilinus Augurinus) va ser un magistrat romà del segle v aC. Formava part de la família Augurí, una branca patrícia de la gens Minúcia.
Era germà de Lluci Minuci Esquilí Augurí que va ser cònsol l'any 458 aC. Ell mateix va ser també cònsol el 457 aC. Va conduir la guerra contra els sabins, però no podia fer més que assolar les seves terres, ja que els sabins es tancaven a les seves ciutats fortificades.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 420.
# Germagnano

Germagnano (arpità Sen German) és un municipi italià, situat a la ciutat metropolitana de Torí, a la regió del Piemont. L'any 2007 tenia 1.291 habitants. Està situat a les Valls de Lanzo, una de les Valls arpitanes del Piemont. Limita amb els municipis de Cafasse, Fiano, Lanzo Torinese, Pessinetto, Traves, Vallo Torinese i Viù.

## Administració

Llista d'alcaldes :
| Període | Identitat | Partit |
| 2004- | Francesco Airola | Llista cívica |
# Escarra

L'Escarra és un riu al nord-oest d'Espanya, el primer afluent del Gállego per la dreta que discorre pel pirinenc Vall de Tena, a la província d'Osca, Aragó. Neix a la Punta de Escarra (Serra de la Partacua) a uns 1.700 metres d'altitud, desembocant al Gállego en els voltants de la localitat d'Escarrilla (a la qual dona nom). Compta amb un embassament al seu tram mitjà, també denominat Escarra, a més de nombrosos salts d'aigua al llarg de tot el seu recorregut, sent el més popular d'ells el conegut com "o saldo". El seu llit entre la presa d'Escarra i O saldo és una ruta habitual per a la pràctica del barranquisme.
# Partit Regionalista Murcià

Partit Regionalista Murcià (PRM) fou un partit de caràcter regionalista de la Regió de Múrcia fundat el 1986 per Francisco Egea Navarro. Es presentà a les eleccions generals espanyoles de 1986, però només va obtenir 1.401 vots i cap escó, i a les eleccions autonòmiques murcianes de 1987 només va obtenir 1.938 vogs (0,38%). Poc després es produïren diverses desercions, entre ells, el del secretari general, Santos Jiménez, en desacord amb Francisco Egea. A les eleccions autonòmiques murcianes de 1991 es presentà en coalició amb el Partido Cantonal de Cartagena, però van obtenir 15.692 vots (3,04%), insuficients per a obtenir representació.

## Referències

* Informació sobre el regionalisme murcià
# Imparfinis pseudonemacheir

Imparfinis pseudonemacheir és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 4 cm de llargària total.

## Distribució geogràfica

Es troba a Sud-amèrica: conca del riu Orinoco.

## Referències

* ↑ ITIS (anglès)
* ↑ Eigenmann C. H. & Norris A. A. 1900. Sobre alguns peixes de S. Paulo, Brazil. Rev. Mus. Paulista v. 4. 349-362.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Naser Orić

Naser Orić (Potočari, 3 de març del 1967), va ser un oficial militar bosnià que comandava l'Exèrcit de la República de Bòsnia i Hercegovina a l'enclavament de Srebrenica a la Bòsnia oriental durant la guerra de Bòsnia (1992-1995).
El 2006 fou declarat culpable de crims de guerra el Tribunal Penal Internacional per a l'antiga Iugoslàvia (ICTY) a La Haia per no evitar les morts de 5 i el maltractament d'11 detinguts serbis bosnians durant el període que va de finals del 1992 a principis del 1993. Va ser absolt de les acusacions de causar danys a les infraestructures civils més enllà de les necessitats militars.

## Referències

* ↑ «Condemnat a dos anys de presó l'excomandant bosnià i musulmà Nasser Oric». 3cat24.cat, 30-06-2006. [Consulta: 11 febrer 2010].

## Enllaços externs

* Documentació sobre el procés a Naser Orić, Tribunal Penal Internacional per a l'antiga Iugoslàvia (anglès)
# Regió d'Anatòlia Oriental Central (estadística)

La regió d'Anatòlia Oriental Central (TRB) és una de les 12 regions estadístiques de Turquia.

## Subregions i províncies

* Subregió de Malatya (TRB1)
** Província de Malatya (TRB11)
** Província d'Elâzığ (TRB12)
** Província de Bingöl (TRB13)
** Província de Tunceli (TRB14)
* Subregió de Van (TRB2)
** Província de Van (TRB21)
** Província de Muş (TRB22)
** Província de Bitlis (TRB23)
** Província de Hakkâri (TRB24)

## Referències

* ↑ «Turkey. Administrative Division. NUTS structure». Norsk Senter for Forskningsdata.
* ↑ «Statistical regions level 2 in Turkey as of 18th July 2016». Eurostat, 18-07-2016.
* ↑ «Statistical regions in the European Union and partner countries. NUTS and statistical regions 2021». Eurostat.
* ↑ «METADATA. Statistical Regions for Candidate countries and EFTA countries, by country.». Eurostat.

## Vegeu també

* Regions estadístiques NUTS de Turquia

## Enllaços externs

* Institut d'Estadística de Turquia
* NUTS - Nomenclatura d'unitats territorials per a estadístiques
# Germain Derycke

Germain Derycke (Bellegem, 2 de novembre de 1929 - Bellegem, 13 de gener de 1978) va ser un ciclista belga que fou professional entre 1950 i 1961. Durant aquests anys va aconseguir 49 victòries, entre les quals la París-Roubaix, la Milà-Sanremo, la Fletxa Valona, la Lieja-Bastogne-Lieja i el Tour de Flandes. També va assolir dues medalles Campionat del Món de ciclisme.
La seva carrera prometedora es va trencar bruscament després d'un accident de trànsit greu el juliol 1958, després del qual mai no va recobrar completament.

## Palmarès

* 1951
** Campió de Bèlgica interclubs
** 1r del Premi d'Heist-aan-zee
** Vencedor d'una etapa al Tour de França
* 1952
** 1r de la Brussel·les-Ingooigem
** 1r del Premi de Wervik
** Vencedor de 2 etapes de la Volta a Algèria
* 1953
** 1r de la París-Roubaix
** 1r de la Volta a Algèria i vencedor de 2 etapes
** 1r del Premi d'Anzegem
** 1r del Critèrium d'Hautmont
** Medalla de plata del Campionat del Món de ciclisme
** Vencedor de 2 etapes de la Volta al Marroc
* 1954
** 1r de la Fletxa Valona
** 1r de l'A través de Bèlgica i vencedor de 2 etapes
* 1955
** Campió de Bèlgica interclubs
** 1r de la Milà-San Remo
** 1r dels Tres dies d'Anvers
** 1r del Premi de Soignies
** 1r del Critèrium de Namur
** Medalla de bronze del Campionat del Món de ciclisme
* 1956
** Campió de Bèlgica interclubs
** 1r del Omloop Mandel-Leie-Schelde
** 1r del Circuit de les Muntanyes del Sud-oest
** 1r del Circuit de Flandes Central
** 1r del Premi de Desselgem
** 1r del Premi d'Heist
** 1r del Premi de Koksijde
** 1r del Premi de Bracquegnies
** 1r del Premi d'Ertvelde
** Vencedor de 2 etapes de la París-Niça
* 1957
** Campió de Bèlgica interclubs
** 1r de la Lieja-Bastogne-Lieja
** 1r del Tour del Nord-oest
** 1r del Circuit de les Tres Valls Varesines
** 1r del Tour d'Hesbaye
** 1r del Critèrium de La Clayette
** 1r del Premi de Bazel
** 1r del Premi de Bellegem
** 1r del Premi d'Anzegem
* 1958
** Campió de Bèlgica interclubs
** 1r al Tour de Flandes
** 1r al Gran Premi de Mònaco
** Vencedor d'una etapa de la Volta a Sardenya
* 1960
** Campió de Bèlgica interclubs

### Resultats al Tour de França

* 1951. 43è de la classificació general i vencedor d'una etapa
* 1952. Abandona (3a etapa)
* 1954. Abandona (16a etapa)

### Resultats del Giro d'Itàlia

* 1958. 54è de la classificació general

## Referències

* ↑ Heijmans, Jeroen; Mallon, Bill. Historical Dictionary of Cycling (en anglès). Londres: Scarecrow Press, 2011, p. 288. ISBN 978-0-8108-7175-5.
* ↑ «Germain Derijcke tijdens de Omloop van Midden Vlaanderen 1956» (en neerlandès). Beeldbank Kortrijk, 1956. [Consulta: 30 juny 2024].
* ↑ «Germain Derycke» (en neerlandès). Wielermuseum Roeselare. [Consulta: 30 juny 2024].

## Enllaços externs

* «Palmarès de Germain Derijcke» (en francès).
# Entitats subnacionals d'Amèrica Llatina per IDH

Llista basada en la informació del Programa de les Nacions Unides per al Desenvolupament a Amèrica Llatina. Entre els països de major percentatge se situen Mèxic 2004, Uruguai 2002, Brasil 2005, Argentina 2004, Xile 2004, Veneçuela 2004, Colòmbia 2001. Tots els nous departaments creats per la Constitució de Colòmbia de 1991 tenen un índex de desenvolupament humà de 0,755, segons reportat per l'UNDP.
| Lloc | Entitats subnacionals | Nació | IDH |
| 1r | Ciutat de Mèxic | Mèxic | 0,883 |
| 2r | Montevideo | Uruguai | 0,880 |
| 3r | Brasilia | Brasil | 0,874 |
| 4r | Flores | Uruguai | 0,854 |
| 5r | Colonia | Uruguai | 0,852 |
| 6r | Nuevo León | Mèxic | 0,851 |
| 7r | Florida | Uruguai | 0,842 |
| 8r | Maldonado | Uruguai | 0,841 |
| 9r | Santa Catarina | Brasil | 0,840 |
| 10r | Baja California | Mèxic | 0,839 |
| 11r | Río Negro | Uruguai | 0,837 |
| 12r | Rocha | Uruguai | 0,837 |
| 13r | Durazno | Uruguai | 0,837 |
| 14r | Asunción | Paraguai | 0,837 |
| 15r | Buenos Aires | Argentina | 0,836 |
| 16r | Lavalleja | Uruguai | 0,836 |
| 17r | Coahuila | Mèxic | 0,835 |
| 18r | Soriano | Uruguai | 0,835 |
| 19r | Chihuahua | Mèxic | 0,834 |
| 20r | Baja California Sur | Mèxic | 0,833 |
| 21r | São Paulo | Brasil | 0,833 |
| 22r | Rio de Janeiro | Brasil | 0,832 |
| 23r | Rio Grande do Sul | Brasil | 0,832 |
| 24r | Mato Grosso do Sul | Brasil | 0,830 |
| 25r | Aguascalientes | Mèxic | 0,828 |
| 26r | Tacuarembó | Uruguai | 0,828 |
| 27r | Caracas | Veneçuela | 0,827 |
| 28r | Campeche | Mèxic | 0,826 |
| 29r | Sonora | Mèxic | 0,825 |
| 30r | Tamaulipas | Mèxic | 0,824 |
| 31r | Terra del Foc | Argentina | 0,823 |
| 32r | Paraná | Brasil | 0,820 |
| 33r | Miranda | Veneçuela | 0,820 |
| 34r | Santa Cruz | Argentina | 0,819 |
| 35r | Treinta y Tres | Uruguai | 0,819 |
| 36r | Salto | Uruguai | 0,819 |
| 37r | Bogotá | Colòmbia | 0,817 |
| 38r | Chubut | Argentina | 0,815 |
| 39r | Cerro Largo | Uruguai | 0,814 |
| 40r | Santiago de Chile | Xile | 0,812 |
| 41r | Heredia | Costa Rica | 0,810 |
| 42r | Estat de Colima | Mèxic | 0,809 |
| 43r | Artigas | Uruguai | 0,809 |
| 44r | Querétaro de Arteaga | Mèxic | 0,808 |
| 45r | Jalisco | Mèxic | 0,805 |
| 46r | Durango | Mèxic | 0,804 |
| 47r | Espírito Santo | Brasil | 0,802 |
| 48r | Mato Grosso do Sul | Brasil | 0,802 |
| 49r | Morelos | Mèxic | 0,801 |
| 50r | Neuquén | Argentina | 0,800 |
| 51r | Estat de Goiás | Brasil | 0,800 |
| 52r | Minas Gerais | Brasil | 0,800 |

## Referències

* ↑ «IDH Mèxic(castellà)». Arxivat de l'original el 2009-06-04. [Consulta: 1r desembre 2009].
* ↑ «IDH Uruguai(castellà)». Arxivat de l'original el 2011-06-13. [Consulta: 1r desembre 2009].
* ↑ «IDH Brasil (castellà)». Arxivat de l'original el 2009-10-03. [Consulta: 1r desembre 2009].
* ↑ «IDH Argentina (castellà)». Arxivat de l'original el 2007-12-14. [Consulta: 14 desembre 2007].
* ↑ «IDH Xile (castellà)». Arxivat de l'original el 2011-07-07. [Consulta: 1r desembre 2009].
* ↑ «IDH Veneçuela (castellà)». Arxivat de l'original el 2011-09-29. [Consulta: 1r desembre 2009].
* ↑ IDH Colòmbia (castellà)

## Enllaços externs

* ONU (anglès)
# Imparfinis pijpersi

Imparfinis pijpersi és una espècie de peix d'aigua dolça de la família dels heptaptèrids i de l'ordre dels siluriformes. Els adults poden assolir els 9,5 cm de llargària total.
Es troba a Surinam (Sud-amèrica) a la conca del riu Corantijn.

## Referències

* 1 2 Garilao, Cristina V.; Torres, Armi G. «Imparfinis pijpersi (Hoedeman, 1961)» (en anglès). Fishbase. [Consulta: 23 març 2020].

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: Edipucrs.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Ferraris, Carl J.. Checklist of catfishes, recent and fossil (Osteichthyes:Siluriformes), and catalogue of siluriform primary types (en anglès). Auckland, N.Z.: Magnolia Press, 2007. ISBN 978-1-86977-058-7. OCLC 126878262.
# NK Zadar

L'NK Zadar és un club de futbol croat de la ciutat de Zadar.
El club va ser fundat el 1949 i disputa els seus partits a l'estadi Stanovi, amb capacitat per a 8.000 espectadors. Els seus aficionats són coneguts com el tornado.

## Jugadors destacats

* Josip Skoblar
* Giovanni Rosso
* Dado Pršo
* Luka Modrić

## Enllaços externs

* Web d'aficionats Arxivat 2007-10-21 a Wayback Machine. (croat)
# Regne d'Armènia Occidental (386-391)

El regne d'Armènia Occidental (386-391) fou un efímer regne que va existir un màxim de cinc anys, format per la part occidental d'Armènia.
A la mort (gairebé simultània) del co-rei Valarxak (Valarsaces) i del regent Manuel Mamikonian el 386, el co-rei Arshak III d'Armènia va reunir tot el regne sota la seva autoritat, però els nakharark (senyors) es van començar a separar del rei i es van aliar amb Pèrsia. El rei Shapur III de Pèrsia va enviar un exèrcit a Armènia, que amb el suport de molts nakharark va establir com a nou rei a la part oriental del país (a l'Airarat) a Khosrov IV de la casa arsàcida, que fou reconegut a la Gran Armènia (major o oriental) mentre Arshak es va haver de refugiar a la part occidental i només va conservar (i sota protectorat romà, abril del 387) la Petita Armènia o Occidental, probablement després de ser derrotat a una batalla a la vora del llac Sevan.
Els romans van enviar tropes per protegir Arshak, i finalment es va produir un repartiment de fet entre les dues parts d'Armènia, una a l'oest sota influència de l'Imperi Romà d'Orient i un altre sota influència de Pèrsia (en data incerta entre 387 i 390). La frontera entre ambdues parts d'Armènia restarà estable durant uns dos-cents anys i passava per l'est de Karin (Erzurum) i a l'est de Martiròpolis (Mayyafariquin). Quedaren sota influència romana la Derzene, la Keltzene, l'Acisilene, la Khorzene, el Daranaliq, la Balabitene, l'Astianene, la Sofene, l'Anzitene i la Sofanene; a la resta se la va conèixer com a Persarmènia.
Aršak III, sense el suport efectiu de Roma després del pacte d'aquesta amb els perses, es va sostenir a Erzindjan i va intentar oposar-se a Khosrov IV, el rei de la Persarmènia, ocupant Vanand (probablement el 390 o poc abans, algunes font donen el 389) però fou derrotat per Sahak Bagratuní i va haver de fugir i va morir d'esgotament en arribar a Erzindjan (391). El país armeni occidental, ja sense rei, fou annexionat plenament a l'Imperi Romà d'Orient i l'administració confiada a un comte (més tard un dux), amb un consell de nakharark presidit per Gazavon de Shirak, quedant abolit el regne.

## Referències

* René Grousset, Histoire de l'Arménie des origines à 1071, París, Payot, 1947 (réimpr. 1973, 1984, 1995, 2008), 644 p., p. 157-169
* Cyrille Toumanoff, Les dynasties de la Caucasie chrétienne de l'Antiquité jusqu'au XIXe siècle : Tables généalogiques et chronologiques, Rome, 1990
* Annie i Jean-Pierre Mahé a Histoire de l'Arménie de Moïse de Khorène, Gallimard, coll. « L'aube des peuples », París, 1993 (ISBN 2-07-072904-4).
# Gall fer becnegre

El gall fer becnegre (Tetrao parvirostris) és una espècie d'ocell de la família dels fasiànids (Phasianidae) que habita els boscos de coníferes de Sibèria Oriental arribant pel nord fins a Sakhalín i Kamtxatka, i pel sud fins al nord de Mongòlia i Manxúria.

## Descripció

L'aspecte d'aquest ocell és similar a la del gall fer occidental, si bé és lleugerament més petit, la cua una mica més llarga i el bec més curt. Grans taques blanques a les cobertores caudals superiors i les ales. La femella és similar a l'occidental però més grisa i amb més aparents taques blanques a les ales.

## Taxonomia

Modernament es considera que l'autèntic nom científic d'aquesta espècie és Tetrao urogalloides, per ser anterior aquesta denominació a la de parvirostris. S'han descrit dues subespècies:
* T. parvirostris parvirostris Bonaparte, 1856 o T. urogalloides urogalloides Middendorff, 1853.
* T. parvirostris kamtschaticus (o T. urogalloides kamtschaticus) Kittlitz, 1858.

## Referències

* ↑ Jiří Mlíkovský. The correct name for the Siberian Black-billed Capercaillie is Tetrao urogalloides (Aves: Tetraonidae). Zootaxa 3452: 66–68 (2012)